钦定古今图书集成/理学汇编/文学典/第150卷 > 《周礼》 > 《天官》
## 钦定古今图书集成/理学汇编/文学典/第150卷 > 《周礼》 > 《天官》

宰夫之职，“掌治朝之法，以正王及三公、六卿、大夫、群
吏之位，掌其禁令，叙群吏之治，以待宾客之令，诸臣
之复，万民之逆。”

〈注〉郑司农云：“复，请也。逆迎受王命。宰夫主诸臣万民之逆。复，元谓复之言报也，反也。反报于王，谓于朝廷奏事，自下而上曰逆，逆谓上书。”〈订义〉陈及之曰：“叙群吏之治至万民之逆，即汉《尚书职事》，今章奏告报是也。太仆传令于宰夫，宰夫日夕与天子亲近执奏。”